15 



Perlhefter, Mahler, Possierer, vnd in summa alle die jenige, wölliche eintweder 

 zur vppigkkeit vnd vberfluß anreitzung geben oder nur allein zu leiblicher 

 eusserlicher freud vnd exercitijs verhelffen; auß dem weg räumen, vnd den- 

 selbigen vbergrossen vncosten zusamen sparen: oder aber vrsachen anzeigen 

 warumb die eusserliche glider, Augen, Ohren vnd dergleichen, jhrer freude 

 besser würdig seyen, als das innerliche menschliche gemueth vnd vernunfft, 

 wölliche doch einig den Menschen von dem Vihe vnderscheidet. [S. 



Ob eine solliche ergetzlicheit den Menschen auch bessere, ist zum theil 

 droben vermeldet. Das aber bekennen alle pliilosophi einhellig, daß sie deß 

 Menschen verstand scherffe, das ob er schon von dem jenigen, was er in der 

 kunst begriffen, keinen nutzen für sich selbst hette, er doch hernach zu andern 

 notwendigen study s desto fertiger vnd geübter werde. 



Zugeschweigen daß die gantze Philosophia auß den Mathematischen dingen 

 entstanden, drinnen bestehet, vnder die eingemischet, vnd so nahe verwant: 

 daß der ohne sie in study 's fortfahret lauter in die lufft streichet, vnd sich 

 mit einem schatten schlahet: auch in ewigkeit kein Phüosophus mit ehren ge- 

 nennet mag werden. 



Nebens biegen dise specidationes auch dem Menschen verborgener weise, 

 mehr dan alle pliilosophi bißhero befunden könden, seinen willen, zamen jme 

 seine vnordentliche begirden: das weil er zu der schönen Ordnung in Geome- 

 trischen vnd Astronomischen Sachen gewohnet, er auch hernach (wiewol offt 

 mehr der Jünger als der Maister) zur gerechtigkheit, lindigkheit, ehrbarkheit 

 vnd holdseligkeit eine liebe gewinnet weil ohne dise Tugenden ein lauttere 

 verdrießliche Confusion der policeyen zugewarten. 



"Weil aber man in gemein, was man nit mit henden greiffen khan, wenig 

 darvon haltet: vnd zubesorgen, der mehrer theil werd die erzehlte nutzbar- 

 kheiten für gering achten: so ists nun zeit, das ich auch von gewin rede, wöl- 

 licher dem gmeinen pöfel mehr beliebet. 



Will aber jetzo nit mit langem erclären, wie alle handtierungen klein 

 vnd groß edel vnd vnedel, vom Ackerpaw biß zu regierung land vnd leütte, 

 in zahl maß, wag, zeit, Vhr, Zirckel, triangul, richtschnuer, bleywag, winckel- 

 hackhen vnd dergleichen Geometrischen Sachen bestehe, vnd dahero alle menschen 

 aus der Mathematica sich ernehren. Allein mueß ich hie einer einred begegnen. 

 Dan es last sich der stoltze handwercksman offtermahls verlauten, wann er nur 

 seinen Circkel vnd seine drauf fundirte handtierung habe, die jme seinen ge- 

 wissen täglichen pfenning eintrage, so bedürffe er oder ein gemeines stattwesen 

 keines Mathematici ferner nichts: vnd bedenckt nit, daß er alle diese seine 

 kunst aus der Mathematica empfangen, vnd durch sie selber einer auß dem 



